Felix Maria Davídek

PhDr. Felix Maria Davídek (* 12. január 1921, Chrlice - † 16. august 1988, Brno) bol český katolícky kňaz a tajne vysvätený biskup podzemnej cirkvi v socialistickom Československu.

Životopis 
Vyštudoval teológiu a bol vysvätený za kňaza (1945), obhájil doktorát v odbore filozofia, pedagogika a psychológia na Filozofickej fakulte Masarykovej univerzity (1948), vyštudoval lekárstvo (bez záverečných skúšok), postgraduálne štúdium na VŠE Bratislava (1971). Samoštúdiom sa zaoberal kybernetikou, teóriou riadenia, ekonómiou. Plynule hovoril nemecky, anglicky, španielsky, poľsky.

V roku 1967 ho Jan Blaha tajne vysvätil za biskupa. V rokoch 1950-1964 bol väznený. Po prepustení začal budovať rozsiahle "podzemné" teologicko-vzdelávacie štruktúry. Pod vplyvom skoršieho komunistického teroru aj sovietskej okupácie v roku 1968 a modernej teológie obdobia Druhého vatikánskeho koncilu budoval paralelné cirkevné štruktúry a vysvätil tajných biskupov, desiatky kňazov vrátane ženatých mužov a tiež tri ženy, z ktorých je známa len Ludmila Javorová.

Pozri aj 
 Ludmila Javorová

Iné projekty

Externé odkazy 
 Záznam v databázi katolické hierarchie
 Jan Jandourek: Biskup a partyzán v týlu nepřítele 
 Jan Jandourek: Poznámky na okraj knihy Koinotes

Zdroj 

Českí teológovia
Osobnosti z Brna
Politickí väzni komunistického režimu v Česko-Slovensku
Absolventi Ekonomickej univerzity v Bratislave
Absolventi Filozofickej fakulty Masarykovej univerzity